کارزان کاردۆزی

کارزان کاردۆزی () دەرھێنەر، بەرھەمێنەری فیلم و نووسەرێکی کوردی نیشتەجێی ئەمریکایە.

 ژیاننامە 
کارزان کاردۆزی لەدایکبووی شاری سلێمانییە لە باشووری کوردستان. لە ساڵی ١٩٩٩ لە تەمەنی منداڵیدا لەگەڵ خانەوادەکەی کۆچی کردووە و لە ئەمریکا لە شاری ناشڤیڵ لە ویلایەتی تێنێسی نیشتەجێ بوون. لە ساڵی ٢٠١٠ بەکالۆریۆسی لە بواری دەرھێنان و بەرھەمێنانی فیلم لە کۆلێژی واتکنس بۆ ھونەر و دیزاین و فیلم لە ناشڤیڵ بە دەست ھێناوە و، لە ساڵی ٢٠١٤ ماستەری لە بەرھەمھێنانی فیلم لە زانکۆی سێنتڕاڵ لانکەشەر لە شانشینی یەکگرتووی بەریتانیا بە دەست ھێناوە.

 پیشە 
 وەک دەرھێنەر 
لە ساڵی ٢٠١٥ کارزان دەگەڕێتەوە بۆ کوردستان بۆ دروستکردنی فیلمی بەڵگەنامەیی دەمەوێت بژیم کە باس لە ژیانی ڕۆژانەی پەنابەرانی کوردانی ڕۆژاوا دەکات لە کامپی عەربەت لە سلێمانی، فیلمەکە بە بوودجەی ٤٠٠ دۆلار بەرھەم ھێنراوە و لە ماوەی تەنھا چوار ڕۆژدا وێنەی گیراوە. لە ساڵی ٢٠٢٣ کارزان یەکەم فیلمی درێژی داستانیی گێلگامێش لە کوێیە؟ دروست کرد، کە سەرچاوەی لە داستانی گلگامێش وەرگرتووە. فیلمەکە لە شاری سلێمانی بە تیمێکی پێنج کەسی و بوودجەی تەنھا نۆ ھەزار دۆلار وێنەی گیراوە.

کارزان کاری دەرھێنانی بۆ ئەم فیلمانەی خوارەوە کردووە:
 A Walking Shadow (٢٠٠٧)
 A Day in the Country (٢٠٠٨)
 Greed Eats the Soul (٢٠٠٩)
 The Arcturian (٢٠١٣)
 A Viewer on a Movie Projector (٢٠١٤)
 Yilmaz Guney: Rebel with a Cause (٢٠١٤)
 I Want To Live (٢٠١٥)
 ?Where Is Gilgamesh (٢٠٢٤)

 وەک نووسەر 
 یەڵماز گیونەی (٢٠١٨/غەزەلنووس/٩٠٠ لاپەڕە)
 سەد ساڵ سینەما، سەد دەرھێنەر، بەرگی یەکەم: برایانی لومێر، میلییەس، فۆییاد، فەرھەنگی سینەما (٢٠١٩/غەزەلنووس/١٠٧٦ لاپەڕە)
 سەد ساڵ سینەما، سەد دەرھێنەر، بەرگی دووەم: دی دەبلیوو گریفیز، چارلی چاپلن (٢٠١٩/غەزەلنووس/١١٣٠ لاپەڕە)
 سەد ساڵ سینەما، سەد دەرھێنەر، بەرگی سێیەم: بەستەر کیتن، ڕۆبەرت فلاھێرتی، کارل درایەر (٢٠٢٠/غەزەلنووس/١٢٦٠ لاپەڕە)
 سەد ساڵ سینەما، سەد دەرھێنەر، بەرگی چوارەم: ئێریک ڤۆن سترۆھایم، فریتز لانگ (٢٠٢٠/غەزەلنووس/١٤١٠ لاپەڕە)
 سەد ساڵ سینەما، سەد دەرھێنەر، بەرگی پێنجەم: ئەبێل گانس، ژان ئێپشتاین (٢٠٢٤/غەزەلنووس/٩٠٠ لاپەڕە)
 سەد ساڵ سینەما، سەد دەرھێنەر، بەرگی شەشەم: مۆرناو، پابست (٢٠٢٤/غەزەلنووس/٩٩٨ لاپەڕە)
 سەد ساڵ سینەما، سەد دەرھێنەر، بەرگی حەوتەم: ئیرنست لوبیچ، جۆزف ڤۆن ستێرنبێرگ (٢٠٢٤/غەزەلنووس/١٠٣٠ لاپەڕە)
 سەد ساڵ سینەما، سەد دەرھێنەر، بەرگی ھەشتەم: کینجی میزوگوچی (٢٠٢٤/غەزەلنووس/٩٨٨ لاپەڕە)
 سەد ساڵ سینەما، سەد دەرھێنەر، بەرگی نۆیەم: ئاکیرا کورۆساوا (٢٠٢٤/غەزەلنووس/١١٧٨ لاپەڕە)
 سەد ساڵ سینەما، سەد دەرھێنەر، بەرگی دەیەم: یاسوجیرۆ ئۆزو (٢٠٢٤/غەزەلنووس/١١٤٨ لاپەڕە)

 ئەمانەش ببینە 
 گلگامێش لە کوێیە؟
 سەد ساڵ سینەما، سەد دەرھێنەر
 سینەمای کوردی

 سەرچاوەکان 

 بەستەرە دەرەکییەکان 


پۆل:ئەمریکییەکانی بە ڕەچەڵەک کورد
پۆل:دەرھێنەرانی فیلمی کورد
پۆل:زیندووان
پۆل:ساڵی لەدایکبوونی ون (بۆ زیندووان)
پۆل:کەسایەتییەکانی سلێمانی
پۆل:کورد
پۆل:کوردەکانی باشووری کوردستان
پۆل:مێژووی کورد-ئەمریکی
پۆل:نووسەران بە زمانی کوردی
پۆل:نووسەرانی کورد
پۆل:نووسەرانی کوردیی ناوەندی
پۆل:لەدایکبووانی ١٩٨٣
پۆل:خەڵکی سلێمانی